kardosdrur/scandi-wiki huggingface dataset:
John Albjerg

John Christian Albjerg (23. marts 1932 – 18. november 2012) var smed på Lindøværftet indtil 1968, hvorefter han etablerede sig som kunstner. Han kunne ikke forlige sig med faste arbejdstider, og levede derfor resten af sit liv af forefaldende arbejde hos en ven i de perioder, hvor han ikke kunne ernære sig ved sin kunst. På trods af tiltagende blindhed vedblev han at producere værker indtil kort før sin død.

Referencer

Malere fra Danmark
Danskere i 1900-tallet
Danskere i 2000-tallet
Personer fra Svendborg
Niels Nielsen (handelsmand)

Niels Nielsen (født 1700 i Kristiania, død 1786) var en dansk-norsk handelsmand.

Han, der var søn af skipper Niels Rasmussen (1649 (?) - 1706) og dennes 2. hustru, Else Andersdatter, var født i Kristiania og tog sammesteds borgerskab som købmand. Han boede i forstaden Vaterland og var en af dennes og hele Kristianias rigere mænd. Som sådan stod han oftere i udlæg for bykassen, navnlig i 1743, da han havde istandsat byens vandværk, et for den tid ikke ringe foretagende.

Ved sit andet giftermål kom han i besiddelse af den gamle sædegård Kambo ved Moss og blev, på ansøgning, for at erholde en rang, der kunne tilstede skattelettelser, 1750 udnævnt til agent. Endnu 1772 ses han at have været en af de større næringsdrivende og deltog da i arbejdet for oprettelsen af en norsk bank. Senere gik hans formue stadig tilbage, og han var ved sin død 1786 i små kår.

Nielsen var to gange gift: 1. gang 20. november 1727 med Magdalene Hedevig Andersdatter (1707-1747); 2. gang 10. juli 1748 med Elisabeth født Friis (død 1784), enke efter kancelliassessor Christensen og datter af foged Mogens Friis i Stjør- og Værdalen. I andet ægteskab var han far til handelsmanden Jacob Nielsen.

Kilder 

 
 Alf Collett, Gamle Christianiabilleder.

Købmænd fra Danmark
Godsejere fra Norge
Danskere i 1700-tallet
Personer fra Oslo
Artikler fra 1. udgave af Dansk biografisk leksikon
Merlin (sæson 3)

Sæson tre af Merlin begyndte den 11. september 2010. Sæson tre havde hovedrolleindehaverne med, som omfatter Colin Morgan, Bradley James, Katie McGrath, Angel Coulby, Anthony Head, og Richard Wilson samt Emilia Fox. John Hurt påtog sin tidligere rolle som stemme for den Store Drage, men var ikke længere et af de regelmæssige skuespillere (selvom han fortsatte med at lave åbningensindtalingen for serien). Sæson tre består af 13 episoder. 

Sæsonen var bemærkelsesværdig for ændringen i karakteren Morgana fra at være den sympatiske heltinde i de to første sæsoner til at være skurken i sæson 3, som er i overensstemmelse med legenden hvor Morgana er Merlins nemesis i legenderne om kong Arthur.

BBC fornyede officielt showet med en sæson 4 den 10. oktober 2010.

Medvirkende

Tilbagevendende

Gæstestjerner

Episoder

Kilder 

Merlin (tv-serie)
Fyrstendømmet Rjasan

Fyrstendømmet Rjasan (, ) var et russisk fyrstendømme med center i byen Rjasan. Fyrstendømmet blev oprettet i 1129 i forbindelse med opsplitningen af Kijevriget, og udgik fra det tidligere fyrstendømme Murom-Rjasan.

Fyrstedømmet Rjasan lå syd for fyrstendømmet Vladimir-Suzdal i nærheden af områder beboet af tyrkiske folkeslag. Under mongolernes invasion af Rusland var Rjasan derfor det første større fyrstendømmet, der blev erobret af mongolerne. 

Den sidste fyrste af Rjasan, Ivan V, blev taget til fange af Vasilij III i 1516. Dette skyldtes hans samarbejde med Krim-tartarenes khan Mehmed 1. Giray. I 1521 flygtede Ivan til Storfyrstedømmet Litauen, hvorefter moskovitterne indlemmede Rjasan i Storfyrstedømmet Moskva.

Fyrster af Rjasan 
 1129–1143 Svjatoslav Jaroslavitj
 1143–1145 Rostislav Yaroslavitj (d. 1155)
 1145–1178 Gleb Rostislavitj (d. 1178)
 1178–1207 Roman Glebovitj (d. ca. 1210)
 1213–1217 Roman Igorevitj (d. 1217)
 1217–1235 Ingvar Igorevitj (d. 1235)
 1235–1237 Yury Igorevitj (d. 1237)
 1237–1252 Ingvar Ingvarevitj (d. 1252)
 1252–1258 Oleg Ingvarevitj
 1258–1270 Roman Olgovitj
 1270–1294 Fjodor Romanovitj
 1294–1299 Jaroslav Romanovitj
 1299–1301 Konstantin Romanovitj
 1301–1308 Vasilij Konstantinovitj
 1308–1327 Ivan Jaroslavitj
 1327–1342 Ivan Ivanovitj Korotopol
 1342–1344 Jaroslav Aleksandrovitj
 1344–1350 Vasilij Aleksandrovitj
 1350–1402 Oleg Ivanovitj
 1402-1427 Fjodor Olgovitj
 1427–1456 Ivan Fjodorovitj
 1456–1483 Vasilij Ivanovitj
 1483–1500 Ivan Vasilevitj
 1500–1521 Ivan Ivanovitj

Eksterne henvisninger 

Rjasan
Etableret i 1129
Ophørt i 1521
Gäddede

Gäddede er en by i Strömsunds kommun i Jämtlands län, i landskapet Jämtland i Sverige. I 2005 hadde tettstedet 456 indbyggere.
Gäddede ligger ved sydenden af søen Kvarnbergsvattnet.

Stedet er blandt andet kendt for Sveriges dybeste kløft, der er 800 meter lang, med det 43 meter høje vandfald Hällingsåfallet, og sit særprægede bjerglandskab.

Første stavelse i navnet kommer af fisken gedde og anden stavelse ed betyder passage ved eller mellem vande. Også det sydsamiske navn Tjeedtege kommer af ordet for gedde (tjeedte).
I 1940'erne blev der brudt glimmer i Gäddede til el-industrien.

Sveriges længste grotte, Korallgrottan, ligger i nærheden af Ankarvattnet, 448 moh. i Leipiälven, og lige nord for Stora Blåsjön. Grotten blev opdaget så sent som 1985. Hidtil er seks kilometer gange udforsket. Dermed er den Sveriges længste grotte. Korallgrottan kan kun besøges i følge med en guide.

Eksterne kilder og henvisninger 

Byer i Strömsunds kommun
Alt forladt

Alt forladt er det fjerde studiealbum fra den danske singer-songwriter Peter Sommer, der udkom den 28. januar 2013. Albummet modtog positive anmeldelser, og debuterede på andenpladsen af hitlisten med 1627 solgte eksemplarer. For albummet er Peter Sommer blevet nomineret til fire priser ved Danish Music Awards 2013; Årets danske album, Årets danske mandlige kunstner, Årets danske sangskriver, og Årets danske rockudgivelse.

Albummet udkom knap fem år efter Til rotterne, til kragerne, til hundene (2008). I mellemtiden har Peter Sommer udgivet albummet De eneste to (2010) sammen med Simon Kvamm, mens han på privatfronten er blevet skilt fra sangerinden Lise Westzynthius. Alt forladt er produceret af Stefan Kvamm, og er mere elektronisk end tidligere udgivelser. Om albummet siger Peter Sommer:

Musikvideoen til førstesinglen "Hvorfor løb vi" havde premiere den 31. december 2012 på Politikens hjemmeside. Singlen blev den 7. januar 2013 valgt til P3s Uundgåelige. "Hvorfor løb vi" handler ifølge Peter Sommer om skilsmissen fra Lise Westzynthius: "Den rummer en skør og tynd smerte – og behandler den grundtyngende tvivl, som nemt kommer til at fylde alt for meget i et forhold." Singlen var den 10. mest spillede sang på P3 og P4 i 2013.

Spor 
Alle tekster og sange af Peter Sommer, undtagen "Tvivlen er i huset (del 1 & del 2)" og "Hvorfor løb vi" musik af Søren Zahle og tekst af Sommer.

Hitlister

Album

Singler

Kilder 

Peter Sommer-album
Album fra 2013
André Prévost

Jean Marie André Prévost (26. marts 1860 i Reims - 15. februar 1919 i Paris) var en fransk tennisspiller som deltog i OL 1900 i Paris.

Canet vandt en bronzemedalje i tennis under OL 1900 i Paris. Han kom på en tredjeplads i doubleturneringen sammen med Georges de la Chapelle.

Eksterne henvisninger 
 

Tennisspillere fra Frankrig
Personer fra Reims
Deltagere for Frankrig ved sommer-OL 1900
Coop Trading

Coop Trading A/S er Nordens største indkøbsorganisation.

Organisationen administrerer og indkøber varer til private label-produkter for Coop Danmark, Coop Norge, SOK Finland og Coop Sverige. Samlet omfatter det ca. 13 mio. kunder.

Egne mærker 
 Änglamark: Coops varesortiment for økologiske og miljøvenlige varer.
 Coop/Rainbow: Coops "masterbrand" kvalitetsvarer til en gunstig pris.
 X-tra: Basisvarer med fokus på minimale priser.

Ejerforhold 
Coop Tradings ejere er:
 Coop Danmark
 Coop Norge
 S-gruppen (Finland)

Kilder  

Handelsvirksomheder i Danmark
Coop Danmark
Georges de la Chapelle

Luc Henri Hervé Guy Gardye de la Chapelle (16. juli 1868 - 27. august 1923) var en fransk tennisspiller som deltog i OL 1900 i Paris.

Chapelle vandt en bronzemedalje i tennis under OL 1900 i Paris. Han kom på en tredjeplads i doubleturneringen sammen med André Prévost.

Eksterne henvisninger 

Tennisspillere fra Frankrig
Europamesterskaberne i amatørboksning 1951

Europamesterskaberne i amatørboksning 1951 blev afviklet den 14. til den 19. maj 1951 i Milano. Det var niende gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 132 boksere fra 20 lande .

Fra Danmark deltog Erik Thastum (fjervægt), Ebbe Kops (weltervægt), Jens Andersen (letmellemvægt), Tommy Skovgaard (sværvægt). Jens Andersen vandt sølv, da han nåede finalen, men han var dog ikke i stand til at stille op mod ungareren László Papp . Ingen af de øvrige danske deltagere opnåede medaljer.

Medaljevindere

Medaljefordeling

Noter

Eksterne links 
 9. Europamesterskab i boksning  

EM i boksning
Boksning i 1951
Boksning i Italien
Limhamns Kirke

Limhamns Kirke () er en kirke i Limhamn i Skåne, og sognekirke for Limhamns församling i Lunds stift. 

Kirken blev indviet 1890 og erstattede en middelalderlig murstenskirke, der blev revet ned i 1889. Den nuværende kirke er opført i røde mursten og har tværskibe både i nord og syd. Taget er belagt med skifer. Udenfor ligger Limhamns relativ store kirkegård.

Inventar 
 Kirken har to orgler.
 Altertavle, prædikestol og døbefont er samtidige som nuværende kirke. Prædikestolen har seks felter prydet af malerier, der skildrer hændelser fra Jesus' liv.
 Døbefadet i hamret messing er fra 1600-tallet.
 Der hænger et krucifiks fra 1700-tallet i det sydlige tværskib.

Eksterne henvisninger 

 Limhamns församling  

Bygninger, konstruktioner og anlæg i Malmø
Kirker i Skåne län
Etableret i 1890
Wilberforce Eaves

Wilberforce Vaughan Eaves (født 10. december 1867 i Melbourne, død 12. februar 1920) var en britisk tennisspiller som deltog i OL 1908 i London.

Eaves vandt en bronzemedalje i tennis under OL 1908 i London. Han kom på en tredjeplads i udendørsturneringen i single for mænd.

Eksterne henvisninger 

Tennisspillere fra Storbritannien
Personer fra Melbourne
Édouard Detaille

Édouard Jean Baptiste Detaille (født 5. oktober 1848 i Paris, død 23. december 1912 sammesteds) var en fransk slagmaler.

Detaille var et tidlig udviklet talent, lærte i Jean-Louis-Ernest Meissoniers atelier den grangivelige naturtroskab og kunstens teknik på fingrene og fik her tilfredsstillet sin barndomspassion: Fremstilling af soldater og heste. Hans første arbejde på Parisersalonen i 1867 blev ret upåagtet; hans næste Trommeslagernes hvil vakte bifald, og 1869 opnåede han en succes med Hvil under manøvren. Med arbejder som Kafeen, Les Incroyables, elegante kostumebilleder fra revolutionens tid, befæstede han sit ry. Udbruddet af den fransk-preussiske krig 1870 gav ham større opgaver og snart en førsterangsstilling i fransk kunst. Fra Algier vendte han ved krigens udbrud tilbage til Frankrig, blev mobilgardist og fulgte på nært hold kampens gang; en detaljetro, fin og skarp iagttagelse, en ildfuld fædrelandskærlighed, der dog også lader modstandernes militære apparition komme til sin ret, giver disse krigsskildringer betydelig almeninteresse. Til hans bedste arbejder fra den franske-tyske Krig hører Sejrherrerne, 1872, der på grund af dets tendens ikke måtte udstilles på Salonen, På tilbagetog, 1873, Regimentet på boulevarden, 1875, Rekognosceringen, 1876, Honnør for de sårede, 1877, Champignys Forsvar, 1879, Coup de Mitrailleuse, Uddeling af fanerne til hæren, 1881, Édouard Detaille udførte flere panoramaer i 1882 og 1883 sammen med de Alphonse-Marie-Adolphe de Neuville, Soldaternes drøm, 1888; udstillet på den franske kunstudstilling i København; En batterie, 1890; endvidere fra Napoleonstiden: Husarindhug, 1807, det gribende Garnisonen marcherer ud af fæstningen huningen, 1892, og mange flere; på Salonen i Paris 1895 sås hans Prinsen af Wales og hertugen af Connaught til hest ved en revue. For Hôtel de Ville, rådhuset i Paris, malede Detaille 1902-4 to store paneler fra revolutions- og Napoleonstiden, til Pantheons apsis det ret patetiske Les Trophées, 1905. Han har endvidere i ypperlige akvareller skildret soldater- og krigslivet. 1885-88 udgav han pragtværket L’armée française med tekst af Jules Richard, som indeholder mere end 300 tegninger og 20 farvereproduktioner af hans værker. I hans bolig er nu dels Musée Édouard Detaille, dels et kostumemuseum, tilvejebragt ved Detailles initiativ.

Galleri

Note

Eksterne henvisninger 

 

Malere fra Frankrig
Personer fra Paris
Franskmænd i 1800-tallet
Franskmænd i 1900-tallet
Slagmalere
Simeon af Moskva

Simeon af Moskva med tilnavnet Simeon den Stolte (født 1316, død 27. april 1353) var fyrste af Moskva og storfyrste af Vladimir i Rusland. Simeon var ældste søn af Ivan 1. af Moskva. Efter at have arvet fyrstetronen i Moskva efter sin far i 1340, fik han tilladelse af sine mongolske overherrer i Den Gyldne Horde til at indtage den storfyrstelige trone i Vladimir i 1341, men Moskva forblev rigets hovedstad. I sin udenrigspolitik orienterede han sig mod Horden og førte kamp mod Litauen, som han gennemførte felttoget til Smolensk i 1351 imod. Hans felttog mod Torzhok (1341) styrkede hans magt i Novgorod og lagde grunden til Moskvas senere ødelæggelse af republikken.
Han døde sammen med flere af sine sønner af den sorte død i 1353 og er begravet i Archangelsk Katedralen i Kreml. Kort forinden havde han aflagt klosterløfte.

Referencer

Litteratur 
 Jeremiah Curtin: The Mongols in Russia, Adamant Media Corporation, 2002
 Nikolaj Karamzin: Istoria gosudarstva rossiyskogo (История государства российского), bd. 4 ckaspitel 10, 1815 
 A. N. Mouravieff: A History of the Church of Russia, Kessinger Publishing, 2004

Regenter af Rusland
Koryū

Koryū (古流) kan oversættes som 'gammel stil', 'gammel skole' eller 'gamle traditioner'. Koryū er også en generel betegnelse for japanske skoler for bujutsu (oversat fra engelsk martial art), der er indgået før Meiji-restaurationen (før 1868), der i øvrigt udløste store socio-politiske forandringer og førte til en modernisering af Japan.

Metodik 
Koryū består af følgende indhold i nævnte rækkefølge:
1) kamp
2) disciplin
3) moral

Øvrig definition 
Nogle organisationer, fx All Japan Kendo Federation, hæver, at begrebet kobudō er synonymt med begrebet koryū, mens nogle organisationer, fx International Hoplology Society sondre mellem disse to begreber, fordi de har forskellig oprindelse samt har forskellig prioriteter inden for områderne: kamp, moral, disciplin og/eller æstetiske former. Kobudō refererer til begrebet "Budo", mens begrebet koryū refererer til begrebet Bujutsu.

Se også 
Kobudo Kobudo er et budosystem i Tokugawa perioden (1603-1868).

Referencer 

Japan
Uddannelsesinstitutioner
Koreastrædet

Koreastrædet (engelsk: Korea Strait) er et stræde mellem Japan og Sydkorea, som forbinder det Østkinesiske Hav med det Japanske Hav i den nordvestlige del af Stillehavet.

Geografi 
Mod nord grænses op til Korea, mod syd grænses op til de japanske øer Kyushu og Honshū. Det er ca. 200 km bredt og i gennemsnit 90 - 100 meter dybt.
Strædet deles af Tsushima-øen i den vestlige rende og Tsushimastrædet udgør den østlige rende. Den vestlige rende er dybest op til 227 meter og smallere end Tsushimastrædet.

Økonomi 
Mange internationale skibe passerer gennem strædet og Sydkorea og Japan har begrænset deres søgrænse til 5,6 km fra kysten.

Der er færgefart fra Busan i Sydkorea til japanske havne som i Fukuoka, Tsushima, Shimonoseki og Hiroshima. Færgerne har også forbindelse til Tsushima-øen fra Fukuoka og fra Sydkoreas Jeju-ø til det koreanske fastland.

Navngivning af strædet

Fremtid 
Muligheden for en fast forbindelse mellem Japan og Korea har været diskuteret i årtier. Diskussionerne ses stadig.

Kilder 

  For example, a)  W. J. Teague, G. A. Jacobs, H. T. Perkins, J. W. Book, K.-I. Chang, M.-S. Suk Journal of Physical Oceanography 32, 1621–1641 (2001). b)  Russo-Japanese War Research Society
   Japan Hydrographic Association
   Ministry of the Environment, Japan
  
   Hydrographic and Oceanographic Department, Japan Coast Guard

Eksterne henvisninger 
 Encyclopædia Britannica article 
 Oceanographic Characteristics of the Korea Strait, from KORDI 

Sydkoreas geografi
Japans geografi
Stræder (farvand)
Kransbørste

Kransbørste (Clinopodium vulgare) er en flerårig, urteagtig plante med en opret til opstigende vækst. Stænglerne er firkantede og tæt behårede. De bærer korsvist modsat stillede, stilkede og ægformede blade med savtakket rand. Oversiden er gråligt græsgrøn, mens undersiden er lyst grågrøn. Begge bladsider er tæt hårede. Blomstringen foregår i juli-august, hvor man finder blomsterne siddende 3-20 sammen i kranse ved bladhjørnerne. De enkelte blomster er 5-tallige og uregelmæssige med lyserøde kronblade og tydelige læber. Overlæben er indskåren eller tofliget. Frugterne er kapsler med få frø.

Rodsystemet består af en forveddet rodstok, der sender spinkle, vandrette jordstængler ud. De bærer de trævlede rødder.

Kransbørste når en højde på 0,50 m eller mere og en bredde på ca. 0,25 m. Den årlige tilvækst er henholdsvis 50 cm og 25 cm.

Planten kan ligne Merian, men har ikke denne arts prikkede bladundersider.

Voksested 

Kransbørste har sin naturlige udbredelse i Nordafrika, Mellemøsten, Sibirien, Canada og USA samt det meste af Europa. I Danmark er arten almindelig i Østjylland og på Øerne, men ellers sjælden. Arten er knyttet til plantesamfund i klassen Trifolio-Geranietea sanguinei, og den findes på solåbne eller let skyggede, tørre voksesteder, f.eks. overdrev, skovbryn og skrænter. Ved Lunge Bjerge på Wedellsborg Banker vokser arten på overdrev sammen med bl.a. Merian, Alm. Pimpinelle, Bakke-Nellike, Bitter Bakkestjerne, Blåmunke, Bredbladet Timian, Feber-Nellikerod, Gul Rundbælg, Humle-Sneglebælg, Hvid Okseøje, Liden Storkenæb, Mark-Krageklo, Prikbladet Perikon, Skov-Gøgelilje, Stor Knopurt, Stortoppet Hvene og Vellugtende Gulaks.

Note

Kilder/Eksterne henvisninger 

Lyserøde blomster
Tørketålende planter
Marianerne

Marianerne (engelsk: the Marianas - indtil begyndelsen af det tyvende århundrede fra spansk sommetider kaldet Islas de los Ladrones der betyder tyve-øerne) er en bueformet arkipelag opstået af materiale fra femten vulkanske bjerge i den nordvestlige del af Stillehavet. Den er beliggende syd for Japan og nord for Ny Guinea og former det Filippinske Havs østlige grænse. Øerne er navngivet efter den spanske dronning Mariane af Østrig i det 17. århundrede, da Spanien startede koloniseringen af øerne. De udgør den nordlige del af stillehavsregionen Mikronesien, og består af to amerikanske områder: Rigsfællesskabet Nordmarianerne og territoriet Guam.

Historie 

Den første europæer der opdagede øgruppen var Ferdinand Magellan den 6. marts 1521.
I 1667 gjorde Spanien krav på øerne og etablerede en koloni der og gav dem det officielle navn Las Marianas.

Kilder

Eksterne henvisninger 

 Guam & Northern Marianas from WorldStatesmen.org

Øer i Stillehavet
Mikronesien
Øgrupper i Stillehavet
Fujian (Taiwan)

Fujianprovinsen eller Fukienprovinsen (福建省; Fújiàn Shěng; Hok-kiàn Séng), se øvrige navne nedenfor) er en provins i Republikken Kina (Taiwan). Den inkluderer den lille arkipæologi Kinmen-øerne og Matsu-øerne ud fra sydøstkysten af Fujian-provinsen i Kina. Provinssædet findes i Jincheng i Kinmen. Det er den ene af to provinser i Republikken Kina, den anden er Taiwanprovinsen.

Fujianprovinsen var engang en del af den traditionelle Fujianprovins i Kina, men den blev delt i to i 1949 i forbindelse med Kinesiske borgerkrig, en styres af Taiwan og en af Kina.

underenheder 
Fujianprovinsen består af to amter: Kinmen County og Lienchiang County. Disse øer har et samlet areal på 182,66 km² og et befolkningstal på 71.000 (2001). 

Følgende øer i Fujian administreres under Taiwan:

Kina gør krav på Kinmen kendt som Jinmen County, Quanzhou, Fujian og Matsuøerne kendt som Mazu Township, Lianjiang County, Fuzhou, Fujian.

Styre

Guvernører

Kilder

Eksterne henvisninger 
 ROC Fujian Provincial Government 

Subnationale enheder i Taiwan
Bjurholms kommun

Bjurholm kommune ligger i Västerbottens län i landskapet Ångermanland i landsdelen Norrland i Sverige. Kummunen har grænser til nabokommunerne Nordmaling, Vännäs, Vindeln, Lycksele og Åsele i Västerbottens län og til Örnsköldsvik i Västernorrlands län. Kommunens administrationscenter ligger i byen Bjurholm, der i 2010 havde 968 indbyggere.

Bjurholm er Sveriges mindste kommune målt i befolkning.

Historie 
Bjurholm sogn brød i 1808 ud fra Nordmaling sogn. Da kommunalforordningen af 1862 trådte i kraft blev sognet en landskommune. Municipalsamhället Bjurholm blev etableret i 1934 og opløst i 1962. I 1974 blev Bjurholm kommun indlemmet i Vännäs kommune, men af forskellige årsager blev Bjurholm igen udskilt som selvstændig kommune igen i 1983.

Venskabsbyer 
Bjurholm kommune har to venskabsbyer:

  Bardu, Norge
  Kuivaniemi, Finland

Eksterne kilder og henvisninger 

 Bjurholm kommune – officiel hjemmeside

Kommuner i Västerbottens län
Sparekassen Fyn

Sparekassen Fyn var en dansk sparekasse, som opstod 1964 ved en fusion mellem Fyens Stifts Sparekasse, Bogense Sparekasse, Landbosparekassen for Fyn og flere andre. Sparekassens levetid blev kort, for 1. april 1973 blev den fusioneret med Bikuben til Sparekassen Danmark.

Fabrikant Erik Scheibel var en drivende kraft bag fusionen. 1965-72 var Jens Pedersen adm. direktør.

Den overtog Fyens Stifts Sparekasses hovedsæde på Fisketorvet 8-10 i Odense. I 1966 blev nogle af disse bygninger revet ned og nye opført ved Jørgen Stærmose.

Kilder 
 Erik Scheibels biografi i Dansk Biografisk Leksikon.

Tidligere banker i Danmark
Etableret i 1964
Ophørt i 1973
Virksomheder i Odense
Vinterslev

Vinterslev er en bydel i Hadsten. Vinterslev var tidligere en landsby, hvis gårde har lagt jord til det, som vi i dag kender som det nordlige Hadsten. Hadsten Station kom også til at ligge på landsbyens marker, hvorfor det derfor kan virke naturligt at stationen skulle opkaldes efter byen. 
Dette kom som sagt ikke til at ske, fordi der fandtes et navne sammentræf med byen Vinderslev ved Kjellerup, som Postvæsenet frygtede en forveksling. Derfor blev navnet fra den nærliggende vandmølle, Hadsten Mølle, og nabosognets navn benyttet indstillet som det nye navn.. I dag findes der ganske få tegn på den gamle landsby, idet parcelhuskvartere har omringet den. Navnet findes som vejnavn, Vinterslevvej og som Vinterslev Børnehave, og tidligere som Vinterslev Skole, der i dag er nedrevet efter Hadsten Skole åbenede i 1969.

Navnet 
Vinterslev blev i 1467 skrevet som Wintersløff, som menes at henvise til det gamle danske navn Wintar, mens endelsen -sløff (el. -lev) hentyder til noget efterladt eller arvegods. Derfor kan det tænkes at byen er opstået omkring én forladt gård, og som så senere har udviklet sig til en mindre landsby under Kollerup Gods.

Henvisninger 

Bydele i Hadsten
Alfred Newman

Alfred Newman (født 17. marts 1901, død 17. februar 1970) var en amerikansk komponist, der hovedsageligt skrev musik til film. Han var gift med Martha Montgomery fra 1947 indtil sin død.

Han vandt 9 Oscars, bl.a for musikken til Camelot, Kongen og jeg og Tin Pan Alley.

Eksterne henvisninger 
 
 
 

Komponister fra USA